Den omfattende forurening af drikkevandet på havnen i Hirtshals i mandags kunne måske være undgået. Det samme er nemlig sket for et par år siden, uden at konsekvenserne dengang blev så alvorlige som i mandags.

Som i mandags var det et skib, der var til reparation på Wärtsilä værftet, der ved en fejl pumpede havvand retur i vandforsyningen. Wärtsilä værftet bekræfter episoden, men har heller ikke i dag lyst til at medvirke i TV2/NORD. Værftet påpeger dog, at det i begge tilfælde var de enkelte skibe der begik fejlene. Kontraventilerne på værftet hjalp ikke i mandags, fordi skibet havde lagt til ved en kaj, hvor de ikke var monteret.